OPZ (18. 5. 2020)

Dragi pevci otroškega zbora!

V času pouka in pevskih vaj na daljavo smo ponovili in se naučili kar nekaj pesmi. Upam, da ste prepevali in tako ohranjali pevsko kondicijo. Vse pesmi nam bodo še kako prišle prav. Na nastopih ali pa v razredu, da si polepšamo urice petja.

Danes je vaja namenjena ponavljanju. Vsak od vas bo pripravil svojim najbližjim pevski nastop. Najprej se pevci upojemo. Na voljo imate nekaj zapisanih vaj, lahko pa se spomnite tudi na vaje za upevanje iz šole.

Za nastop si pripravite vaš koncertni list, seznam, pesmi, ki jih boste izvajali. Ponavadi so ti programi lično okrašeni in zelo estetski.

Naj vas samo spomnim na letošnji repertoar pesmi (zadnja dva meseca):

Zdravljica,

Lipa,

dve Kekčevi pesmi,

Dežela branja,

Bratovščina Sinjega galeba,

Lipa,

V dolinci prijetni,

Svobodno sonce,

Vem, da danes bo srečen dan,

En ten tenera ,

Tri planike

 in druge.

Vedno sodi na nastop tudi predstavitev zbora. Napišite pesmico, kakšen lep govor o našemu zboru in mi ga pošljite.

Potem pa- lepa obleka, izbrana publika in nastop se lahko začne. Tudi kakšno spremljavo (na svoja glasbila) lahko vključite zraven ali pa ples.

Lep pozdrav in uspešno prepevanje. Upam, da bo aplavz bučen, da se bo slišal do Šempetra.

Milena Prinčič